Търговците в България могат да продължат да работят, само ако не позволяват струпване на хора. На телефон 112 е разкрита специална линия за въпроси. Удължава се срокът за подмяна на личните документи с 6 месеца.



Новите мерки бяха обявени от премиера Бойко Борисов.

Всички магазини, които не се намират в търговски центрове, могат да продължат да работят само при условие, че не позволяват струпване на големи и гъсти опашки от хора.

Всички ресторанти и заведения за хранене могат да предоставят само храна по домовете.

В моловете могат да работят само банкови и застрахователни офиси, хранителни вериги и ресторанти.

Всички нощни клубове, барове, дискотеки, сладкарници, питейни заведения остават затворени.

За да предотврати масовото събиране на хора, правителството удължава с 6 месеца срока за подновяване на личните документи, до май месец - документите, свързани с възможността за смяна на газовата уредба на автомобилите, както и ТЕЛК-овите решенишя.

Разкрива се спешна телефонна линия на тел. 112 за всякакви въпроси с коронавируса.

Две седмици ще продължат по-строгите мерки, свързани с движението на хора.

Бойко Борисов, министър-председател: Апелирам още веднъж за спокойствие, всичко работи в света за преодоляване на този вирус, но зависи много от всеки един от нас, включително да се самоизолира.

За да е ясно кое може да работи и кое не - линия на тел. 112 ще отговаря на всякакви въпроси.

Бойко Борисов, министър-председател: От 17 ч. днес трябва да работи, създали сме организация на тел. 112, да поема обажданията с въпроси за обхвата на заповедта на МЗ.



Линията е денонощна и вече прегрява с въпроси.

Цветомир Цеков, директор на дирекция "Национална система 112", МВР: Имаме сигнали, които са свързани с хора, които нарушават заповедта за спазване на карантини и сутринта имаше един такъв случай.

Всички магазини извън моловете могат да работят.

Младен Маринов, мин. на външните работи: В моловете се разрешава да работят единствено магазините за хранителни стоки, аптеки, дрогерии, офиси на банки и банкови институции.

Кирил Ананиев, министър на здравеопазването: Трябва да създадат такава организация, че да няма струпване на хора в съответния магазин, за да не се получи предаване, ако има евентуално, на този вирус.

МВР и прокуратурата ще налагат забраната за струпване на хора и работа на заведения принудително, ако трябва.

Бойко Борисов, министър-председател: Всякакви такива опити, че в дискотеката щяло да има частно парти или да го обособят по някакъв начин, нека не правят опити, защото това ще бъде прекратено на мига.

Ако пред магазините все пак има струпване на хора, МВР трябва да се намеси.

Ангел Кунчев, гл. държавен здравен инспектор: Насила хубост не става. Пред големите хранителни магазини има коли на МВР и не позволяват струпване на хора. Другият вариант какъв е? Другият вариант какъв е? Да затворим хранителните магазини? Нали е ясно тогава какво ще стане. Идеята, че държавата може да стои зад всеки един през цялото време и да го контролира, е неправилна.

За да не бързат хората, се удължава с 6 месеца срокът за подмяна на личните документи, документите за газовите уредби на колите и до края на май - ТЕЛК-овите решения.

Бойко Борисов, министър-председател: Протоколите за скъпите лекарства се удължават до 12 месеца, така че хората, които имат нужда от тях, продължават да работят, както досега, без да се налага да отиват и да се излагат на допълнителен риск.

Работи се срещу ценова спекула при лекарствата и бум на телефонните измами в страната.



Бойко Борисов, министър-председател: А що се касае за хранителни продукти, горива или подобни, ако някой тръгне да спекулира, Горанов има готовност веднага да наложим таван или пределни цени.

Младен Маринов, министър на външните работи: Имаме единични случаи на телефонни измами, затова обръщам и внимание, защото от практиката знам, че това е една добра среда за развитие на такава престъпна дейност.

Ще бъдат следени и кварталите с малцинства за сватби и тържества.